CELEX: 62006TN0323
Language: sk
Date: 2006-08-28 00:00:00
Title: Vec T-232/06: Žaloba podaná 28. augusta 2006 – Eyropaïki Dynamiki/Komisia

28.10.2006   
            
            
               SK
            
            
               Úradný vestník Európskej únie
            
            
               C 261/22
            
         Žaloba podaná 28. augusta 2006 – Eyropaïki Dynamiki/Komisia
   (Vec T-232/06)
   (2006/C 261/42)
   Jazyk konania: angličtina
   Účastníci konania
   
      Žalobca: Eyropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a N. Keramidas, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušenie rozhodnutia GR TAXUD, ktorým bola ponuka žalobcu vyhodnotená ako neúspešná a bola uzavretá zmluva s úspešným zhotoviteľom,
            
         
               —
            
            
               zaviazať GR TAXUD nahradiť trovy konania žalobcu a iné trovy a výdavky spojené so žalobou a to aj v prípade zamietnutia tejto žaloby,
            
         
               —
            
            
               zaviazať GR TAXUD nahradiť škodu, ktorú žalobca utrpel kvôli dotknutému verejnému obstarávaniu.
            
         Žalobné dôvody a hlavné tvrdenia
   Žalobca svojou žalobou navrhuje zrušenie rozhodnutia GR TAXUD z 19. júna 2006, ktorým sa zamietla jeho ponuka v reakcii na vyhlásenie verejného obstarávania týkajúceho sa špecifikácie, vývoja, údržby a podpory colných IT služieb týkajúcich sa projektov GR TAXUD „CUST-DEV“ (Ú. v. EÚ 2005/S 117-115222) a zmluva sa uzavrela s iným uchádzačom.
   Na podporu svojej žaloby žalobca uvádza, že v rámci uvedeného verejného obstarávania GR TAXUD nedodržalo procesné požiadavky uvedené v Rozpočtovom nariadení a jeho vykonávacích pravidlách, z čoho vyplýva nerovné zaobchádzanie s uchádzačmi a porušenie zásad transparentnosti a správneho úradného postupu. Okrem toho rozhodnutie GR TAXUD údajne obsahuje zjavne nesprávne posúdenie a podľa žalobcu vysoko prekračuje diskrečnú právomoc Európskych inštitúcií pri hodnotení ponúk.